REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/182-24

17. decembar 2024. godine

B e o g r a d

ZAPISNIK

SA 24. SEDNICE ODBORA ZA ADMINISTRATIVNO-BUDžETSKA I MANDATNO-
IMUNITETSKA PITANjA, ODRŽANE 17. DECEMBRA 2024. GODINE

Sednica je počela u 12,00 časova.

Sednici je, saglasno članu 70. stav 1. alineja prva Poslovnika Narodne skupštine, predsedavao Milenko Jovanov, predsednik Odbora.

Sednici su prisustvovali članovi Odbora: Olja Petrović, Miloljub Albijanić, Dane Stanojčić, Aleksandar Jugović, Goran Milić, Stefan Kitanović, Snežana Paunović, Ćorđe Komlenski, Branimir Jovanović, Jelena Milošević i Dragana Rakić.

Sednici nisu prisustvovali članovi Odbora: Igor D. Jakšić, Branko Lukić, Miroslav Aleksić , Stefan Janjić i Vojislav Mihailović.

Sednici su prisustvovali zamenici članova Odbora: Nenad Krstić, zamenik člana Igora D. Jakšića i Zoran Stojanović, zamenik člana Vojislava Mihailovića.

Predsednik Odbora je obrazložio da je na osnovu člana 82, člana 92. stav 2, člana 192. st. 2. i 3. i člana 193. Poslovnika Narodne skupštine, podneo predlog da Odbor obavi zajednički jedinstveni pretres o tačkama 1 - 5. predloženog dnevnog reda.

Na predlog predsednika, Odbor je jednoglasno prihvatio predlog za spajanje rasprave.

Shodno članu 93. stav 3. Poslovnika Narodne skupštine, Odbor je na predlog predsednika većinom glasova utvrdio dnevni red 24. sednice Odbora, u celini

Dnevni red:

- Usvajanje zapisnika sa 20, 21, 22. i 23. sednice Odbora -

 1. Razmatranje zahteva Đorđa Đorđića, narodnog poslanika, za ostvarivanje prava na isplatu mesečne naknade na ime zakupa stana u Beogradu i naknade za odvojeni život od porodice (21 broj: 120-2843/24 od 27. novembra 2024. godine);

 2. Razmatranje zahteva Muamera Bačevca, narodnog poslanika, za ostvarivanje prava na isplatu mesečne naknade na ime zakupa stana u Beogradu i naknade za odvojeni život od porodice (21 broj: 120-2900/24 od 3. decembra 2024. godine);

 3. Razmatranje zahteva Sonje Pernat, narodnog poslanika, za ostvarivanje prava na isplatu mesečne naknade na ime zakupa stana u Beogradu i naknade za odvojeni život od porodice (21 broj: 120-2953/24 od 6. decembra 2024. godine);

 4. Razmatranje zahteva Slađane Šušnjar, narodnog poslanika, za ostvarivanje prava na isplatu mesečne naknade na ime zakupa stana u Beogradu i naknade za odvojeni život od porodice (21 broj: 120-2961/24 od 9. decembra 2024. godine);

 5. Razmatranje zahteva Miljkana Karličića, člana stalnog sastava Republičke izborne komisije, za pribavljanje pozitivnog mišljenja za obavljanje druge javne funkcije (21 broj 02-2905/24 od 4. decembra 2024. godine).

\* \* \*

Pre prelaska na rad po utvrđenom dnevnom redu Odbor je jednoglasno, bez primedaba, usvojio zapisnike sa 20, 21, 22. i 23. sednice Odbora,

Prva, Druga, Treća, Četvrta i Peta tačka dnevnog reda: Razmatranje zahteva Đorđa Đorđića, narodnog poslanika, za ostvarivanje prava na isplatu mesečne naknade na ime zakupa stana u Beogradu i naknade za odvojeni život od porodice (21 broj: 120-2843/24 od 27. novembra 2024. godine); Razmatranje zahteva Muamera Bačevca, narodnog poslanika, za ostvarivanje prava na isplatu mesečne naknade na ime zakupa stana u Beogradu i naknade za odvojeni život od porodice (21 broj: 120-2900/24 od 3. decembra 2024. godine); Razmatranje zahteva Sonje Pernat, narodnog poslanika, za ostvarivanje prava na isplatu mesečne naknade na ime zakupa stana u Beogradu i naknade za odvojeni život od porodice (21 broj: 120-2953/24 od 6. decembra 2024. godine); Razmatranje zahteva Slađane Šušnjar, narodnog poslanika, za ostvarivanje prava na isplatu mesečne naknade na ime zakupa stana u Beogradu i naknade za odvojeni život od porodice (21 broj: 120-2961/24 od 9. decembra 2024. godine); Razmatranje zahteva Miljkana Karličića, člana stalnog sastava Republičke izborne komisije, za pribavljanje pozitivnog mišljenja za obavljanje druge javne funkcije (21 broj 02-2905/24 od 4. decembra 2024. godine).

Pre nego što je otvorio raspravu, predsednik Odbora je dao uvodne napomene u vezi sa tačkama Dnevnog reda.

Predsednik je u vezi sa tačkama 1, 2, 3. i 4. pojasnio da se radi o zahtevima narodnih poslanika Đorđa Đorđića, Muamera Bačevca, Sonje Pernat i Slađane Šušnjar, za ostvarivanje prava na zakup stana u Beogradu i naknade za odvojeni život od porodice. Rekao je da je priložena dokumentacija uredna, te da su ugovori anonimizirani zbog zaštite podataka o ličnosti, a da zainteresovani članovi mogu da izvrše uvid u dostavljenu dokumentaciju u kancelarijama Službe Odbora.

Takođe, u vezi sa 5. tačkom dnevnog reda, predsednik Odbora je pojasnio da se radi o zahtevu narodnog poslanika Miljkana Karličića za pribavljanje pozitivnog mišljenja da uz funkciju člana stalnog sastava Republičke izborne komisije obavlja i funkciju člana Nadzornog odbora Direkcije za građevinsko zemljište i izgradnju grada Beograda.

Naglasio je da je saglasno članu 56. Zakona o sprečavanju korupcije, mišljenje Odbora prethodni, formalno pravni uslov da bi Agencija za sprečavanje korupcije mogla da odlučuje o potpunom i urednom zahtevu.

Diskusije nije bilo.

Odbor je u skladu sa članom 157. stav 2. Poslovnika, odlučivao o svakoj gački dnevnog reda pojedinačno.

Odbor je povodom Prve tačke dnevnog reda, na predlog predsednika:

1.1) Jednoglasno doneo Rešenje o mesečnoj naknadi na ime zakupa stana u Beogradu, za Đorđa Đorđića, u iznosu od 35.000 dinara, počev od 1.12.2024 - 31.11.2025. godine.

1.2) Jednoglasno doneo Rešenje o mesečnoj naknadi na ime naknade za odvojeni život od porodice, za Đorđa Đorđića, počev od 1.12.2024 - 31.11.2025. godine.

Odbor je povodom Druge tačke dnevnog reda, na predlog predsednika:

2.1) Jednoglasno doneo Rešenje o mesečnoj naknadi na ime zakupa stana u Beogradu, za Muamera Bačevca, u iznosu od 35.000 dinara, počev od 29.11.2024 - 29.11.2025. godine.

2.2) Jednoglasno doneo Rešenje o mesečnoj naknadi na ime naknade za odvojeni život od porodice, za Muamera Bačevca, počev od 29.11.2024 - 29.11.2025. godine.

Odbor je povodom Treće tačke dnevnog reda, na predlog predsednika:

3.1) Jednoglasno doneo Rešenje o mesečnoj naknadi na ime zakupa stana u Beogradu, za Sonju Pernat, u iznosu od 35.000 dinara, počev od 1.12.2024 -31.11.2025. godine.

3.2) Jednoglasno doneo Rešenje o mesečnoj naknadi na ime naknade za odvojeni život od porodice, za Sonju Pernat počev od od 12.2024 - 31.11.2025. godine.

Odbor je povodom Četvrte tačke dnevnog reda, na predlog predsednika:

4.1) Jednoglasno doneo Rešenje o mesečnoj naknadi na ime zakupa stana u Beogradu, za Slađanu Šušnjar, u iznosu od 35.000 dinara, počev od 9.12.2024. godine.

4.2) Jednoglasno doneo Rešenje o mesečnoj naknadi na ime naknade za odvojeni život od porodice, za Slađanu Šušnjar počev od 9.12.2024. godine.

Odbor je povodom Pete tačke dnevnog reda, na predlog predsednika većinom glasova dao pozitivno mišljenje Miljkanu Karličiću da uz vršenje funkcije člana stalnog sastava Republičke izborne komisije obavlja i funkciju člana Nadzornog odbora Direkcije za građevinsko zemljište i izgradnju grada Beograda.

\* \* \*

Sednica je završena u 12,10 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić Milenko Jovanov